Kamu bisa jelasin ke aku soal Kereta kebal Stridsvagn 103 dalam bahasa melayu?

Kereta kebal Stridsvagn 103 adalah kereta kebal keluaran Bofors dari Sweden.

Kereta kebal Stridsvagn 103, atau biasanya juga dikenali sebagai kereta kebal-S-tank, telah dibangunkan pada lewat 1950-an oleh Bofors bagi memenuhi keperluan Tentera Sweden. Prototaip pertama disiapkan pada tahun 1961 dan pengeluaran dimulakan dari tahun 1966 sehingga 1971, sehingga mana 300 buah telah dihasilkan. Model pertama adalah Stridsvagn 103s. Model berikutnya, dengan tabir apungan dan bilah jentolak, adalah 103Bs; kesemua kenderaan akhirnya ditingkatkan pada piwaian ini.

Kereta kebal Stridsvagn 103 adalah unik kerana meriam 105mm nya dilekatkan pada kepingan glacis dan dibidik lurus dengan mengerakkan kenderaannya pada atas treknya, dan dongakan melalui penyesuaian sistem gantungan hidropneumatik dari -10° hingga +12°, dengan pemandu bertindak sebagai jurumeriam. Meriam 105mm memiliki pemuat automatik dan melepaskan tembakan peluru APDS, APFSDS, HE dan asap, kelongsong katrij kosong dilantun secara automatik di belakang. Dai mesingan 7.62mm dipasang disebelah hadapan kiri badan, sejajar dengan meriam 105mm. Ruang enjin di hadapan kenderaan, pemandu duduk di hadapan kiri, komander di sebelah kanan, pengendali radio di belakang pemandu, ruang peluru di belakang.

Bagi pemanduan di atas jalan enjin diesel Rolls-Royce biasanya digunakan sementara semasa pertempuran enjin turbin petrol Boeing digunakan atau bergerak merentas desa. Tabir apungan dibawa (kempis sekeliling atas badan) dan apabila ditegakkan kenderaan digerakkan dalam air oleh treknya. Bilah jentolak dipasang di bawah hadapan kenderaan.

Pada tahun 1986 Tentera Sweden menerima penghantaran kenderaan dimodenkan yang dikenali sebagai Strv 103C, yang memasukkan banyak peningkatan termasuk penggantian enjin diesel Rolls-Royce dengan 6V-53T Diesel Detroit yang menghasilkan 290hp pada 2,800 rpm, transmisi diubah suai, penetap jarak laser dan tangki bahan api diletak sepanjang sisi badan.

Penetap jarak laser telah dipasang bagi meningkatkan kebarangkalian hentaman pertama dan pelancar Lyran yang melancarkan roket pecahaya turut dipasang. Kereta kebal-S kini digantikan dengan kereta kebal Leopard 2.